**ZAKONSKA OSNOVA I STRATEŠKE SMJERNICE**

Godišnji program rada Turističke zajednice grada Otočca za 2020.g. napravljen je sukladno odredbama novog Zakona o turističkim zajednicama i promicanju hrvatskog turizma (NN 52/19), Statuta TZ grada Otočca, smjernicama Glavnog ureda Hrvatske turističke zajednice te važećim strateškim dokumentima razvoja Strateškim marketinškim planom hrvatskog turizma 2014.-2020..

Donesen je i Zakon o članarinama u turističkim zajednicama (NN 52/19) i Zakon o turističkoj pristojbi (NN 52/19). Novim izmjenama i dopunama Zakona o turističkim zajednicama, turističke zajednice djeluju po načelu destinacijske menadžment organizacije. Kako je naznačeno u smjernicama program rada za slijedeću godinu donosi se po starom zakonu.

Temeljni cilj svih aktivnosti iz ovog Programa rada je nastojanje da se Otočac pokaže kao kvalitetna, zanimljiva, drugačija turistička destinacija koja podržava održivi razvoj i gradi ponudu usklađenu s trendovima na turističkom tržištu.

Program rada za 2020. godinu u jednom dijelu predstavlja nastavak ranijih aktivnosti usmjerenih na unapređenje turističkog proizvoda destinacije, ali i novih elemenata ključnih radi boljeg pozicioniranja Otočca kao stacionarne, a ne tranzitne turističke destinacije.

Program rada realizirat će se ovisno o priljevu financijskih sredstava kao i uključenosti i zajedničkog djelovanja svih potrebnih čimbenika razvoja turizma grada Otočca. Na kraju, da bi programi saživjeli moraju biti prihvaćeni od strane lokalnog stanovništva.

Razvoj turizma u okviru destinacije je zadaća čitave mreže subjekata te svi moraju sinkronizirano djelovati, kako bi učinili destinaciju privlačnom i ugodnom za boravak turista. Uz turističku zajednicu, važnu ulogu mora imati lokalna uprava i privredni subjekti u destinaciji, pružatelji usluga smještaja, agencije, poduzetnici i obrtnici, javna i komunalna poduzeća te kulturne institucije.

Promotivne aktivnosti u 2020. godini temeljit će se na oglašavanju, odlasku na inozemne i tuzemne sajmove te kontinuiranom izlasku u medije koji daju kanal kroz koji se promotivne poruke mogu prenijeti odabranom tržištu i tržišnim segmentima.

Regija Gacka je definitivno jedna od turističkih destinacija koja može ponuditi mnogo različitih doživljaja i aktivnosti, što dokazuje i nagrada struke i u ovoj godini godini.

Stoga su naši prioritetni ciljevi u 2020. godini započeti u 2019. godini:

* Jačanje suradnje s javnim i privatnim sektorom
* Uspostavljanje bolje suradnje s udrugama i lokalnim stanovništvom
* Povećanje prosječne duljine boravka turista u gradu
* Unapređenje postojećih manifestacija s ciljem generiranja većeg turističkog prometa
* Povećanje vidljivosti Otočca kao cjelogodišnje turističke destinacije

**PLAN PRIHODA**

Prihodi TZ grada Otočca planirani su temeljem naplate izvornih prihoda turističke zajednice za prvih 9 mjeseci 2019. godine.

Procjena mogućeg ostvarenja noćenja u 2020. godini napravljena je prema ostvarenim podacima o dolascima i noćenjima iz sustava e-Visitor do 30. rujna 2019. godine, s procjenom do kraja 2019. godine.

Prema podacima iz sustava e-Visitor do 30. rujna 2019. godine, ukupno je ostvareno 50.690 noćenja, što je 9% više u odnosu na prošlu godinu i 92% od planiranog.

Hoteli ove godine bilježe blagi pad noćenja (7%) u odnosu na prošlu godinu, dok privatni smještaj bilježi značajan porast noćenja (42%) u odnosu na prošlu godinu, ali i rast po pojedinim naseljima.

Teško je procijeniti da li će u narednoj godini doći do povećanja broja dolazaka i noćenja što uvelike ovisi o turističkim kretanjima na tržištu, vremenskim prilikama, angažmanu i suradnji hotela i privatnih iznajmljivača sa agencijama te niz drugih okolnosti koje izravno ili neizravno utječu na turistička kretanja (političke prilike i događanja).

Realno je očekivati da će doći do još boljih rezultata jer privatni smještaj bilježi sve bolju popunjenost kapaciteta.

U 2019. godini donesen je Pravilnik o najvišem i najnižem iznosu turističke pristojbe, ukinuti su razredi turističkih mjesta te su utvrđena dva sezonalna razdoblja, s time da jedno sezonalno razdoblje traje od 1. travnja do 30.rujna.

Visina boravišne pristojbe za osobe koje koriste uslugu noćenja u smještajnom objektu u kojem se obavlja ugostiteljska djelatnost, po osobi i noćenju iznosi 10,00 kn u razdoblju od 01.04.-30.09., i 7,00 kn za ostalo razdoblje, za kampove 8,00 kn u sezonalnom razdoblju i 5,00 kn ostalo razdoblje.

Visina godišnjeg paušalnog iznosa turističke pristojbe za osobe koje pružaju usluge smještaja u domaćinstvu po svakom registriranom krevetu (glavni i pomoćni) iznosi 245,00 kn a na obiteljskom poljoprivrednom gospodarstvu 140,00 kn.

**PRIHODI PO VRSTAMA** :

1. Prihodi od BP 287.000,00 kn
2. Prihodi od turističke članarine 125.000,00 kn
3. Prihodi iz Proračuna Grada Otočca 550.00,00 kn

Prihodi iz Proračuna Grada planirani su sukladno predloženim aktivnostima, a u dogovoru s nadležnim Jedinstvenim upravnim odjelom Grada Otočca.

* Programske aktivnosti –250.000,00 kn
* Funkcioniranje turističkog Ureda – 300.000,00 kn

1. Ostali prihodi ( iznajmljivanje imovine, HGK, HTZ, TZŽ LS Županije; kamate, donacije, kotizacije, refundacije) 113.000,00 kn

**UKUPNO PRIHODI - 1.075.000,00 kn**

1. **ADMINISTRATIVNI RASHODI**

Rashodi za 2020. planirani su maksimalno racionalno, polazeći od obveze ispunjavanja zakonskih zadaća i načela svrsishodnosti i učinkovitosti korištenja ukupnog proračuna.

1. **Ured Turističke zajednice**

Turistički ured obavlja stručne i administrativne poslove vezane uz ostvarivanje zadaća Turističke zajednice i zadužen je za provođenje svih odredbi Programa rada.

Troškovi obuhvaćaju bruto plaće i doprinose za dvije zaposlene osobe u Uredu- direktora i stručnog suradnika.

Iznos planiranih sredstava: 311.000,00 kn

Osim planiranih, Turistički ured pravovremeno odgovara i na sve zadatke i upite koji nastaju tijekom godine, a koje Programom rada nije moguće predvidjeti:

-Pružanje podrške nositeljima smještajne ponude u destinaciji u korištenju sustava e-visitor;

-Organizacija rada Turističko informativnog centra;

-Ažuriranje WEB stranice i platformi na kojima je prisutna TZ (Fb, Instagram, Twitter);

-Pružanje informacija zainteresiranima;

-Priprema i dostava svih informacija o destinaciji za potrebe Glavnog ureda HTZ-a;

-Redovito prikupljanje i ažuriranje podataka o događanjima na području Grada;

-Praćenje natječaja za potpore u turizmu na stranicama Ministarstva, HTZ-a i Turističke zajednice Ličko senjske Županije i priprema dokumentacije za natječaje na kojima je turistička zajednica prihvatljivi korisnik;

-Obavještavanje ostalih dionika o otvorenim javnim pozivima putem web stranice i platformi.

Iznos planiranih sredstava: 112.710,00 kn

1. **Rad tijela turističke zajednice**

Tijela Turističke zajednice radit će prema Pravilnicima o svom radu i donositi odluke potrebne za realizaciju Programom predviđenih aktivnosti.

Zakonom o turističkim zajednicama i promicanju hrvatskog turizma propisane su zadaće pojedinog tijela Turističke zajednice te minimalan broj sjednica koje se godišnje moraju održati. Tijela Turističke zajednice ne primaju naknadu za svoj rad. Tijela će redovito održavati sjednice na kojima će pratiti tijek realizacije Programa rada te pratiti prilagođavanje aktivnosti nekim novim projektima i programima koji se javljaju tijekom godine.

Direktorica Turističkog ureda u redovitom je kontaktu s Predsjednikom Turističke zajednice kojega se redovito, između sjednica Turističkog vijeća i Skupštine, informira o svim aktivnostima ureda. Turističko vijeće održat će najmanje četiri sjednice, planirati dinamiku realizacije Programa rada te pratiti izvršenje Financijskog plana. Skupština Turističke zajednice održat će najmanje dvije sjednice na kojima će usvajati predložene akte Turističkog vijeća, analizirati izvršenje Programa rada te pratiti sadržaj aktivnosti Programa rada u skladu s kretanjima u turizmu na području Grada.

1. **DIZAJN VRIJEDNOSTI**
2. **Poticanje i sudjelovanje u uređenju Grada**

Uređenost i opremljenost destinacije neizostavan je dio cjelokupnog turističkog doživljaja i važan dio identiteta i imidža destinacije. Provodi se u cilju očuvanja turističkog prostora, unaprjeđivanja turističkog okružja i zaštite čovjekova okoliša te unaprjeđivanje turističke ponude. Uređenje grada provodi se u suradnji sa Gradom, Gackom d.o.o. te Srednjom školom Otočac.

Iznos planiranih sredstava : 5.000,00 kn

1. **Manifestacije**

Turistička zajednica organizira eko etno, gastronomske, kulturne i zabavne manifestacije te podržava održavanje sportskih i ostalih manifestacija koje imaju za cilj unaprjeđenje proizvoda, te stvaranje prepoznatljivog image-a turizma Gacke i Otočca.

* Mačkare u Gackoj
* Obilježavanje Dana državnosti
* Eko etno Gacka
* Advent u Otočcu, Božićni sajam

Iznos planiranih sredstava: 293.190,00 kn

**Sportske, ostale manifestacije, potpore manifestacijama**

Sudjelujemo u organizaciji r manifestacije Hrvatskog festivala hodanja, podrška smo organizaciji Barkanove biciklijade, Malonogometnom turniru MC Maka, Trk uz Gacku, kuglačima, te eventualnim novim sportskim ili kulturnim događanjima koja se mogu pojaviti u toku godine.

Iznos planiranih sredstava: 25.000,00 kn

1. **Novi proizvodi**

Suvremeni turizam temelji se na raznolikosti, autohtonosti, jedinstvenosti, a sve to nije moguće bez stalnih inovacija, novih ideja i sve atraktivnije, kreativnije i raznovrsnije ponude. Turistička ponuda temelji se na posebnim motivima, a stupanj zadovoljstva utvrđuje se ostvarenim doživljajem.

U 2020. godini kandidirati ćemo nove programe sukladno Javnom pozivu, ukoliko budemo prihvatljiv korisnik, kojeg raspisuje HTZ, Ministarstvo turizma i TZ LS Županije.

Sustav javnih bicikala zahtjeva svake godine popravke i pripremu za sezonu, tako da planiramo sredstva za pripremu istih.

U dogovoru sa Udrugom pčelara planiramo , za slijedeću sezonu, cestu meda radnog naziva „Putevima gackog meda“.

Turistička Zajednica Ličko Senjske Županije započela je brendiranje gastronomske ponude i obiteljskog smještaja u 2017. god, te se planira se nastavak aktivnosti i u 2020. oko brendiranja.

Iznos planiranih sredstava: 21.000,00 kn

1. **TIC**

Sukladno mjerama HZZ-a raspisati ćemo i u 2020. g natječaj za stručno osposobljavanje bez zasnivanja radnog odnosa. Sa uskrsnim praznicima počinje i rad na TIC- u pa nam je potreban djelatnik.

Iznos planiranih sredstava: 30.000,00 kn

1. **KOMUNIKACIJA VRIJEDNOSTI**

Zadaća **Komunikacija vrijednosti** sadrži alate usmjerene na efikasnije komuniciranje ciljanom publikom, te pridonosi stvaranju marke destinacije.

Postojeću web stranicu potrebno je nadopunjavati i stalno osvježavati novim informacijama i fotografijama kako bi bile aktualna i destinacija vidljivija. To se odnosi na informacije o svim događanjima i aktualnostima turističke ponude.

1. **Online komunikacije** – sadrži promotivne i druge tržišne aktivnosti koje su planirane s naglaskom na specifičnoj promidžbi strateški značajnih proizvoda destinacije. Nastaviti ćemo dobru suradnju sa televizijskim kućama, oglašavati ćemo se putem interneta i časopisa.

Iznos planiranih sredstava: 23.000,00 kn

1. **Ofline komunikacije** - sadrži oglašavanje koje ostaje temeljem promotivnih aktivnosti, izradu novog promidžbenog materijala prema potrebi suvremenog turista (letci za potrebe vjerskog turizma, nova turistička karta, objedinjena biciklistička karta, letci za aktivni turizam;) reprint letaka, suvenire za promidžbu (photobook) ; zamjenu naljepnica na info tablama uz rijeku Gacku ,zamjenu info ploče na Uredu i novih naljepnica; nabavu nove table dobrodošlice na ulazu sa strane mora.

Iznos planiranih sredstava: 87.000,00 kn

1. **DISTRIBUCIJA I PRODAJA VRIJEDNOSTI**
2. **Sajmovi** u skladu sa zakonskim propisima – Programom rada za 2020. godinu predlaže se odlazak na inozemne sajmove u suradnji sa TZ LS Županije; aktivno praćenje sajmova dostavom promidžbenog materijala.

Iznos planiranih sredstava: 20.000,00 kn

1. **Studijska putovanja novinara** – pridonose boljoj sveukupnoj promidžbi naše destinacije.

Iznos planiranih sredstava: 2.000,00 kn

1. **Posebne prezentacije** sadrže nove i suvremene turističke trendove na tržištu od posebnih interesa. Glavni ciljevi projekta su održivi razvoj turizma turistički nerazvijenih područja.

Iznos planiranih sredstava: 7.000,00 kn

1. **INTERNI MARKETING**

* Edukacija subjekata u turizmu grada i zaposlenih u TZG Otočca

Interni marketing odnosi se na edukaciju, u cilju stvaranja preduvjeta za sustavni razvoj turizma, odnosno podizanja razine znanja i vještina potrebnih u osmišljavanju kvalitetnih kulturno-turističkih proizvoda.

Kako u turističkoj industriji sve ovisi o ljudima TZ grada će u dogovoru i suradnji s okolnim TZ-ima kontinuirano održavati edukativne tematske radionice za sve subjekte u turizmu. Zbog povećanog interesa Otočana za turizam i pružanje ugostiteljskih usluga u domaćinstvu planiramo edukacije prije početka turističke sezone.

Sukladno uvjetima Javnog poziva HTZ-e, ukoliko budemo prihvatljivi korisnik, kandidirat će se održavanje tematskih edukacija za dionike u turizmu. Cilj ovih edukacija je podizanje kvalitete usluga u destinaciji, ali i povezivanje dionika radi boljih rezultata poslovanja i veće profitabilnosti pojedinačnih gospodarskih subjekata. Naglasak u 2020. godini bit će na edukacijama radi stjecanja potrebnih znanja i vještina, zatim razvijanje kulture komunikacije i suradnje i osvještavanje uloge svakog dionika u turizmu destinacije.

U cilju praćenja trendova na turističkom tržištu svi djelatnici Turističkog ureda dužni su se kontinuirano educirati kako bi podizali svoje kompetencije u poslu, bili inovativni i uspješno stvarali nove turističke proizvode te bili učinkovitiji u upravljanju destinacijskim turističkim proizvodom

Iznos planiranih sredstava: 32.000,00 kn

* Nagrade i priznanja

Sredstva su planirana na troškove nagrađivanja zaslužnih u turizmu bilo da dolaze iz privatnog ili javnog sektora. Nagrade zaslužnima dogovaraju se i dodjeljuju na svečanom obilježavanju Dana Grada u siječnju.

Iznos planiranih sredstava: 13.000,00 kn

1. **MARKETINŠKA INFRASTRUKTURA**

Suvremeni trendovi promocije u općim razmjerima, posebice u turizmu, uz sve veći utjecaj društvenih mreža, sve intenzivnije koriste i raznovrsne video kanale elektroničkog marketinga radi interaktivne prezentacije i oglašavanja usluga i proizvoda, te je zato potrebno usmjeriti značajniji dio promocije na elektronički marketing, uz podršku atraktivnih slikovnih i video sadržaja. Uz fotografije nastojat ćemo stvarati i bazu kratkih promo videa.

Iznos planiranih sredstava: 10.000,00 kn

1. **OSTALO**

Sredstva su planirana za sređivanje arhive TZG Otočca. U 2018. započeli smo sa sređivanjem arhive, sukladno Odluci TV, koju bismo nastavili sređivati i slijedeće godine.

Iznos planiranih sredstava: 15.000,00 kn

1. **TRANSFER TURISTIČKE PRISTOJBE GRADU (30%)**

Sukladno odredbama čl. 20 stavka 1. Zakona o turističkoj pristojbi Turistička zajednica Grada Otočca od prikupljenih sredstava boravišne pristojbe 30% izdvaja u Proračun grada Otočca (NN 52/2019). Način korištenja transferiranih sredstava turističke pristojbe Turistička zajednica će dogovoriti s nadležnim Upravnim odjelom Grada, a u cilju poboljšanja uvjeta boravka turista.

Iznos planiranih sredstava: 86.100,00 kn

* Sukladno odlukama Turističkog vijeća i potrebama definiranim od strane gradske uprave TZ grada Otočca uključivati će se u sve aktivnosti koje su u skladu s ostvarenjem zakonskih zadaća, a ovim prijedlogom Programa rada nisu spomenute.

**ZAKLJUČNE ODREDBE:**

*Za izvršenje Programa rada i Financijskog plana zaduženo je Turističko vijeće i direktor turističkog ureda. Skupština ovlašćuje Turističko vijeće da tijekom godine može vršiti izmjene Programa rada i s tim u vezi prenamjenu i preraspodjelu pojedinih stavki financijskog plana, ali najviše do 20 %.*

*Turistička zajednica može ostvariti i zaduženja (pozajmice ili kratkoročne kredite, najviše do 15 % visine financijskog plana za tekuću godinu). Pozajmica se može podignuti zbog održavanja likvidnosti, a zbog neravnomjernog priliva sredstava.*

*Ugovor o pozajmici ili kreditu zaključuje direktor u dogovoru sa predsjednikom TZ-a po odluci Turističkog vijeća .*

*Izmjena Programa rada i Financijskog plana biti će izvršeni u slučaju da dođe do većih odstupanja u pojedinim programima i zadaćama ili u ukupnom programu, kao i financijskom planu za više od 5% planiranih ukupnih godišnjih rashoda.*

*Izvješće o realizaciji Programa rada i financijskog plana podnosi se Turističkom vijeću najmanje četiri puta godišnje.*

*Skupština se saziva najmanje dva puta godišnje, a po potrebi i češće.*

|  |  |  |  |  |  |  |  |
| --- | --- | --- | --- | --- | --- | --- | --- |
|  | | **FINANCIJSKI PLAN TZG OTOČCA ZA 2020. GODINU** | | | | | |
| RB | **PRIHODI PO VRSTAMA** | | **PLAN 2019** | **REBALANS 2019** | **PLAN 2020.** | **indeks** | **struktura**  **%** |
| 1. | Prihodi od boravišne pristojbe | | 256.500,00 | 287.000,00 | 287.000,00 | 100 | 26,90 |
| 2. | Prihodi od turističke članarine | | 122.000,00 | 122.000,00 | 125.000,00 | 100 | 12,79 |
| 3. | Prihodi iz proračuna grada Otočca | | 150.000,00 | 600.000,00 | 550.000,00 | 333 | 52,43 |
| 3.1. | *-za programske aktivnosti* | | *150.000,00* | *300.000,00* | 250.000,00 | 133 | 20,97 |
| 3.2. | *- za funkcioniranje turističkog ureda* | | *0,00* | *300.000,00* | 300.000,00 | 31 | 31,46 |
| 4. | Prihodi od iznajmljivanja imovine | | 18.000,00 | 18.000,00 | 18.000,00 | 100 | 1,88 |
| 5. | Prihodi od HGK za manifestacije | | 30.000,00 | 40.000,00 | 40.000,00 | 117 | 3,67 |
| 6. | Prihodi od HTZ-a za projekte | | 30.000,00 | 7.000,00 | 20.000,00 | 33 | 1,04 |
| 9. | Prihodi od TZŽ LS | | 3.000,00 | 10.000,00 | 20.000,00 | 67 | 0,21 |
| 10. | Ostali prihodi (kamate,donacije, refundacije za stručno usavršavanje) | | 15.000,00 | 14.000,00 | 15.000,00 | 67 | 1,04 |
|  | **SVEUKUPNO PRIHODI** | | **626.500,00** | **1.097.000,00** | **1.075.000,00** | **152** | **100** |
| RB | **RASHODI PO VRSTAMA** | | **PLAN 2019** | **REBALANS 2019** | **PLAN 2020.** | **indeks** | **struktura %** |
| I. | **ADMINISTRATIVNI RASHODI** | | **387.150,00** | **384.900,00** | **423.710,00** | **103** | **40,60** |
| 1. | Rashodi za zaposlene | | 296.800,00 | 307.900,00 | 311.000,00 | 100 | 30,12 |
| 2. | Rashodi ureda | | 90.350,00 | 77.000,00 | 112.710,00 | 117 | 9,47 |
| II. | **DIZAJN VRIJEDNOSTI** | | **301.400,00** | **427.650,00** | **374.190,0** | **246** | **31,60** |
| 1. | Poticanje i sudjelovanje u uređenju destinacije (grada, naselja) | | 10.000,00 | 1.200,00 | 5.000,00 | 0 | 0,46 |
| 2. | **Manifestacije** | | **182.400,00** | **373.450,00** | **318.190,00** | **85** | **29,59** |
| 2.1. | *Kulturno-zabavne* | | 167.400,00 | 343.030,00 | 293.190,00 | 85 | 27,27 |
| 2.2. | *Sportske manifestacije* | | 5.000,00 | 12.200,00 | 5.000,00 | 41 | 0,46 |
| 2.3. | *Ostale manifestacije* | | 5.000,00 | 5.000,00 | 2.000,00 | 40 | 0,18 |
| 2.4. | *Potpore manifestacijama (suorganizacija s drugim subjektima i donacije drugima za manifestacije)* | | 5.000,00 | 11,000,00 | 18.000,00 | 164 | 1,67 |
| 3. | **Novi proizvodi** | | **78.000,00** | **26.000,00** | **21.000,00** | **77** | **1,95** |
| 4. | **TIC – rashodi za zaposlenike i ostali** | | **31.000,00** | **27.000,00** | **30.000,00** | **111** | **2,79** |
| III. | **KOMUNIKACIJA VRIJEDNOSTI** | | **110.000,00** | **128.200,00** | **110.000,00** | **86** | **10,23** |
| 1. | **Online komunikacije** | | **25.000,00** | **22.000,00** | **23.000,00** | **104** | **2,13** |
| 1.1. | Internet oglašavanje | | 17.000,00 | 14.000,00 | 15.000,00 | 107 | 1,39 |
| 1.2. | Internet stranice i upravljanje Internet stranicama | | 8.000,00 | 8.000,00 | 8.000,00 | 100 | 0,74 |
| 2. | **Offline komunikacije** | | **85.000,00** | **106.200,00** | **85.000,00** | **80** | **7,90** |
| 2.1. | Opće oglašavanje (tisak, TV) | | 10.000,00 | 12.000,00 | 20.000,00 | 167 | 1,86 |
| 2.2. | Brošure i ostali tiskani materijal | | 50.000,00 | 71.000,00 | 40.000,00 | 56 | 3,72 |
| 2.3. | Suveniri i promo materijali | | 15.000,00 | 13.000,00 | 15.000,00 | 115 | 1,39 |
| 2.4. | Smeđa signalizacija i info table | | 10.000,00 | 10.200,00 | 10.000,00 | 98 | 0,93 |
| IV. | **DISTRIBUCIJA I PRODAJA VRIJEDNOSTI** | | **28.000,00** | **16.900,00** | **29.000,00** | **172** | **2,69** |
| 1. | Sajmovi u skladu sa zakonskim propisima | | 20.000,00 | 9.400,00 | 20.000,00 | 213 | 1,86 |
| 2. | Studijska putovanja novinara i agenata | | 2.000,00 | 1.500,00 | 2.000,00 | 133 | 0,18 |
| 3. | Posebne prezentacije | | 6.000,00 | 6.000,00 | 7.000,00 | 117 | 0,65 |
| V. | **INTERNI MARKETING** | | **20.000,00** | **31.250,00** | **32.000,00** | **102** | **2,97** |
| 1. | Edukacija (zaposleni, subjekti javnog i privatnog sektora) | | 15.000,00 | 18.250,00 | 19.000,00 | 104 | 1,76 |
| 2. | Nagrade i priznanja (projekt Volim Hrvatsku, ostalo) | | 5.000,00 | 13.000,00 | 13.000,00 | 100 | 1,20 |
| VI. | **MARKETINŠKA INFRASTRUKTURA** | | **15.000,00** | **7.000,00** | **10.000,00** | **143** | **0,93** |
| 1. | Proizvodnja multimedijalnih materijala (promo filmovi, ostalo) | | 15.000,00 | 7.000,00 | 10.000,00 | 143 | 0,93 |
| VII. | **OSTALO** | | **15.000,00** | **15.000,00** | **15.000,00** | **100** | **1,39** |
| 1. | Sređivanje arhive TZG Otočca | | 15.000,00 | 15.000,00 | 15.000,00 | 100 | 1,39 |
|  | **UKUPNO RASHODI ZA ZADAĆE** | | **489.400,00** | **626.000,00** | **565.190,00** | **90** | **32,57** |
| VIII. | **TRANSFER BORAVIŠNE PRISTOJBE GRADU 30%** | | **76.950,00** | **86.100,00** | **86.100,00** | **100** | **8,00** |
|  | **SVEUKUPNO RASHODI** | | **953.500,00** | **1.097.000,00** | **1.075.000,00** | **98** | **100** |

**ADMINISTRATIVNI RASHODI TZG OTOČCA ZA 2020. GODINU**

|  |  |  |  |  |  |
| --- | --- | --- | --- | --- | --- |
| **OPIS** | **PLAN 2019** | **REBALANS 2019** | **PLAN 2020** | **idx** | **struktura %** |
| **rashodi za zaposlene** | **281.800,00** | **292.900,00** | **311.000,00** | 106 | **73,39** |
| plaće zaposlenih bruto | 228.800,00 | 236.900,00 | 253.000,00 | 107 | 59,71 |
| ostali rashodi za zaposlene | 13.000,00 | 16.000,00 | 16.000,00 | 100 | 3,77 |
| doprinosi na plaće | 40.000,00 | 40.000,00 | 42.000,00 | 105 | 9,91 |
| **rashodi za poslovanje ureda** | **90.350,00** | **92.000,00** | **112.710,00** | 122 | 26,60 |
| **materijalni rashodi** | **15.000,00** | **15.000,00** | **17.000,00** | 113 | 4,01 |
| službena putovanja | 0,00 | 0,00 | 2.000,00 | 0,00 | 0,47 |
| naknade za prijevoz | 15.000,00 | 15.000,00 | 15.000,00 | 100 | 3,54 |
| **rashodi za usluge** | **29.200,00** | **28.200,00** | **32.200,00** | 114 | 7,59 |
| usluge telefona, pošte i prijevoza | 9.000,00 | 9.000,00 | 10.000,00 | 111 | 2,36 |
| usluge tekućeg i investicijskog održavanja | 2.000,00 | 1.000,00 | 2.000,00 | 200 | 0,47 |
| komunalne usluge | 6.000,00 | 6.000,00 | 6.000,00 | 100 | 1,41 |
| zakupnine i najamnine | 5.000,00 | 6.000,00 | 6.000,00 | 100 | 1,41 |
| zdravstvene usluge | 3.200,00 | 3.200,00 | 3.200,00 | 100 | 0,75 |
| intelektualne i osobne usluge | 2.000,00 | 1.000,00 | 2.000,00 | 200 | 0,47 |
| računalne usluge | 1.000,00 | 1.000,00 | 1.000,00 | 100 | 0,23 |
| ostale usluge | 1.000,00 | 1.000,00 | 1.000,00 | 100 | 0,23 |
| **rashodi za materijal i energiju** | **31.000,00** | **32.000,00** | **32.000,00** | 100 | 7,55 |
| uredski materijal i ostali mat.rashodi | 4.000,00 | 5.000,00 | 5.000,00 | 100 | 1,18 |
| literatura | 2.000,00 | 2.000,00 | 2.000,00 | 100 | 0,47 |
| materijal i sredstva za održavanje ureda | 2.000,00 | 2.000,00 | 2.000,00 | 100 | 0,47 |
| namirnice i ostali materijal | 1.000,00 | 1.000,00 | 1.000,00 | 100 | 0,23 |
| energija | 20.000,00 | 20.000,00 | 20.000,00 | 100 | 4,72 |
| sitni inventar | 2.000,00 | 2.000,00 | 2.000,00 | 100 | 0,47 |
| **ostali nespomenuti rashodi poslovanja** | **5.500,00** | **3.000,00** | **5.500,00** | 183 | 1,29 |
| reprezentacija | 1.000,00 | 1.000,00 | 1.000,00 | 100 | 0,23 |
| kotizacije | 1.500,00 | 500,00 | 1.500,00 | 30 | 0,35 |
| ost.nesp.mat. rashodi | 3.000,00 | 1.500,00 | 3.000,00 | 20 | 0,70 |
| **financijski rashodi** | **5.050,00** | **4.700,00** | **5.010,00** | 107 | 1,18 |
| bankarske usluge | 3.000,00 | 2.700,00 | 3.000,00 | 111 | 0,70 |
| usluge platnog prometa | 2.000,00 | 2.000,00 | 2.000,00 | 100 | 0,47 |
| zatezne kamate | 50,00 | 0,00 | 10,00 | 0,00 | 0,00 |
| **Rashodi za rad tijela turističke zajednice** | **6.000,00** | **3.000,00** | **3.000,00** | **100** | **0,70** |
| **rashodi za stručno osposobljavanje** | **3.600,00** | **6.100,00** | **8.000,00** | **131** | **1,88** |
| **rashodi za nabavu uredske opreme** | **10.000,00** | **0,00** | **10.000,00** | **0,00** | **2,36** |
| **SVEUKUPNO RASHODI** | **387.150,00** | **384.900,00** | **423.710,00** | **110** | **100** |